Vláda Slovenskej republiky

NÁVRH
UZNESENIE VLÁDY SLOVENSKEJ REPUBLIKY
č. ...
z ...

k návrhu východísk rozpočtu verejnej správy na roky 2005 až 2007

Číslo materiálu:		
Predkladateľ:	podpredseda vlády a minister financií	

Vláda

A.  schvaľuje       		

 A.1.  návrh východísk rozpočtu verejnej správy na roky 2005 až 2007,	

A.2.	ukazovatele príjmov a výdavkov rozpočtových kapitol na roky 2005 až 2007 uvedené v prílohe č. 1 a 2 tohto uznesenia;	

B. ukladá		

podpredsedovi vlády a ministrovi spravodlivosti

B.1.	predložiť na rokovanie vlády SR návrh novely zákona č. 385/2000 Z.z. o sudcoch a prísediacich a o zmene a doplnení niektorých zákonov v znení neskorších predpisov a návrh novely zákona č. 154/2001 Z.z. o prokurátoroch a právnych čakateľoch  prokuratúry v znení neskorších predpisov za účelom uplatnenia v roku 2005 len jedného ďalšieho platu pre sudcov a prokurátorov	

	    do 30. júna 2004

podpredsedovi vlády a ministrovi financií

B.2.	predložiť na rokovanie vlády SR návrh novely zákona č. 200/1998 Z. z. o štátnej službe colníkov a o zmene a doplnení niektorých ďalších zákonov v znení neskorších predpisov za účelom vypustenia zo záväznosti systemizácie zaradenie colníkov do platových tried	

	    do 30. júna 2004

ministrovi vnútra

B.3.	predložiť na rokovanie vlády SR návrh novely zákona č. 315/2001 Z. z. o Hasičskom a záchrannom zbore v znení neskorších predpisov za účelom trvalého zrušenia ďalšieho platu (v každom polroku kalendárneho roka) pre hasičov a vypustenie zo záväznosti systemizácie členenie podľa funkcií	

    	    do 30. júna 2004

B.4.	predložiť na rokovanie vlády SR návrh novely zákona č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže SR a Železničnej polície v znení neskorších predpisov za účelom zrušenia úpravy hodnostného príplatku platnej od 1. 1. 2005, úpravy zvyšovania funkčného platu platnej od 1. 5. 2004 a vypustenia zo systemizácie zaradenie policajtov do platových tried	

	    do 30. júna 2004

predsedovi Úradu pre štátnu službu

B.5.	predložiť na rokovanie vlády SR návrh novely zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov za účelom trvalého zrušenia zvyšovania platových taríf na základe služobného hodnotenia a vypustenia zo záväznosti systemizácie členenie podľa funkcií	

	     do 30. júna 2004

ministrom
predsedom ostatných ústredných orgánov štátnej správy SR
správcom ďalších rozpočtových kapitol

B.6.	predložiť Ministerstvu financií SR spolu s odôvodnením zoznam výdavkových titulov, ktoré podľa ich názoru nie sú v roku 2005 zabezpečené vo výdavkových limitoch navrhovaných vo východiskách rozpočtu verejnej správy na roky 2005 až 2007	

	      do 12. mája 2004 

B.7.	predložiť Ministerstvu financií SR návrh rozpočtu rozpočtovej kapitoly na roky 2005 až 2007; pri vypracovaní návrhov dôsledne rešpektovať schválené ukazovatele príjmov a výdavkov v bode A.2. tohto uznesenia; výdavky rozpočtovej kapitoly rozpracovať do programov, osobitne rozpracovať výdavky na prenesený výkon štátnej správy podľa jednotlivých pôsobností obcí a vyšších územných celkov a predložiť v rámci návrhu rozpočtu kapitoly; zároveň predložiť aj návrh prioritných projektov na roky 2005 až 2007 spolu s ich odôvodnením	

	      do 30. júna 2004 

B.8.	prostriedky EÚ na štrukturálne operácie a záručnú sekciu EAGGF a im zodpovedajúce prostriedky na spolufinancovanie zo štátneho rozpočtu rozpísať do príjmov a výdavkov rozpočtových kapitol vrátane programových štruktúr 	

	      do 30. júna 2004 

B.9.	predložiť na rokovanie vlády SR návrh na zrušenie úloh z uznesení vlády SR, resp. legislatívnych predpisov, na ktoré nebude možné zabezpečiť rozpočtové krytie v roku 2005	
 
           	     do 30. júna 2004 	

ministrovi výstavby a regionálneho rozvoja
ministrovi obrany
správcom ďalších rozpočtových kapitol

B.10.	v návrhu rozpočtu rozpočtovej kapitoly na roky 2005 až 2007 rozpočtovať aj výdavky na úlohy a činnosti, ktoré sú v ich vecnej pôsobnosti a v roku 2004 boli rozpočtované v rozpočtovej kapitole Všeobecná pokladničná správa	
 
           	     do 30. júna 2004 	

Vykonajú:
       
podpredseda vlády a minister financií 
podpredseda vlády a minister hospodárstva
podpredseda vlády a minister spravodlivosti
ministri                                 
predsedovia ostatných ústredných orgánov štátnej správy SR
správcovia ďalších rozpočtových kapitol

Na vedomie:	 

prezident prezídia Fondu národného majetku SR